
Projekteerimistingimuste määramine
(Oru tn.8 tootmishoone kontoriosa laiendamine ilma detailplaneeringut koostamata)

1. ASJAOLUD JA MENETLUSE KÄIK

30.05.2008 a. OÜ VIRELTON, registrikood 10020386, asukoht Oru tn.8, Narva linn, keda esindab juhatuse liige Anna Pastuhhova, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Oru tn.8 tootmishoone kontoriosa laiendamise ehitusprojekti koostamiseks. Narva linnas Oru tn.8 asuv kinnistu, katastritunnusega 51105:003:0104, pindalaga 5347 m2, sihtotstarbega tootmismaa, kuulub OÜ-le VIRELTON vastavalt kinnistamisotsusele.
2. ÕIGUSLIKUD JÄRELDUSED

2.1 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.2   Planeerimisseaduse § 9 lõike10 punkti 1 kohaselt kohalik omavalitsus võib lubada ilma detailplaneeringut koostamata tööstusettevõtte krundil olemasoleva tööstushoone laiendamist või selle kõrvalhoone püstitamist ja selleks ehitusprojekti koostamist.
2.3  Narva Linnavolikogu 26.08.2004 määruse nr  42/38 “Projekteerimistingimuste määramise õiguse  delegeerimine Narva Linnavalitsusele”  kohaselt on Narva Linnavolikogu delegeerinud Narva Linnavalitsusele õiguse määrata ehitusprojektide projekteerimistingimused ehituspinnaga mitte üle 500 m2.
3. OTSUS

3.1   Määrata projekteerimistingimused Oru tn.8 tootmishoone kontoriosa laiendamise ehitusprojekti koostamiseks ilma detailplaneeringut koostamata järgnevalt:     
	3.1.1  ÜLDANDMED



	3.1.1.1  Tellija
 
	OÜ VIRELTON, registrikood 10020386 

Oru tn.8, Narva linn

	3.1.1.2 Asukoht, 
            algandmed                                         
	Narva linn, Oru tn.8
Ehitisregistrikood 118002558

Maakasutuse sihtotstarve: tootmismaa

	3.1.1.3  Projekteerimistingimused on kehtivad 2 aastat alates korralduse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste taotlus 30.05.08.a avaldus nr 988/1-12, 
      Anna Pastuhhova - juhatuse liige
3.1.1.4.2 Ehitusseadus, Planeerimisseadus, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2  PROJEKTEERIMISE EESMÄRK




Projekti koostamise eesmärgiks on Oru tn.8 tootmishoone kontoriosa laiendamine ilma detailplaneeringut koostamata.
	3.3  ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“ jne.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3.4 Projekt peab olema heaks kiidetud kõigil ehitusseadusega ettenähtud juhtudel.

3.3.5 Esitada projekti nimetus vastavalt projekteerimistingimustele.

3.3.6 Väljastatud projekteerimistingimused lisada projekti kausta.
3.3.7 Projekti koosseisus esitada originaalkooskõlastused.

3.3.8    Ehitise tehniliste näitajate esitamiseks kasutada ehitisregistri blanketti.

3.3.9    Esitada hoone ehitusprojekti sõltumatu ekspertiis (Narva linna ehitusmäärus § 23,    Ehitusseadus § 21).

3.3.10  Esitada töödekorraldamise projekt. Ehitusplatsi plaanil näidata: masinate ja seadmete paiknemiskohad, montaažikraanade asetus ja tegevustsoonid, ehitusmaterjalide ja jäätmete ladustamiskohad, ajutised ehitised ja piirid,  transpordi liikumisteede mõõtmed ja nende paiknemine, ehitusplatsi ajutine valgustus ja korrashoid jne. (Narva linna ehitusmäärus § 23, Töötervishoiu ja tööohutuse nõuded ehituses §4). 

3.3.11  Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	 3.4 ARHITEKTUURSED JA LINNAEHITUSLIKUD TINGIMUSED


3.4.1    Hoonete arv krundil: olemasolev.
3.4.2    Ette näha tootmishoone kontoriosa laiendamine. Vaadetel esitada projekteeritav ala: kontoriosa.
3.4.3    Juurdeehitatava hooneosa lubatud ehitisalune pind: kuni 500,0 m2.
3.4.4    Juurdeehitatava hooneosa lubatud kõrgus: mitte ületada olemasoleva kontoriosa kõrgust.
3.4.5    Vajadusel kontoriosa fassaadide soojustamine: vastavalt soojustehnilistele arvutustele.

3.4.6    Piirdetarindite materjal: tuldtõkestav, vastavalt ehitusmaterjalide ja-toodete terviseohutuse nõuetele.
3.4.7    Välisviimistlus: vaba. Eskiisprojektis esitada vähemalt 2 välisviimistluse lahendust ja 2 värvilahendust parima tulemuse saavutamiseks. Välisviimistluse ja värvilahenduse pass esitada projekti koosseisus. 
3.4.8    Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. Kandvas seinas ukseava (müüriava) ehitamine on lubatud vaid tehnilise ekspertiisi alusel. Anda tehniline hinnang tarindile, välja selgitades ukseava (müüriava) ehitamise võimalused koos riskide välja toomise ning soovitavate tööde teostamisega. Otsus lisada projekti kausta.
3.4.9    Klaasimine: esitada projektis fassaadide klaasistamispass. 
3.4.10  Uksed ja väravad: tuldtõkestavad.
3.4.11  Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
3.4.12  Muud nõuded: vastavalt ekspertiisiotsusele.
3.4.13  Jäätmekäitlus, keskkonnakaitsemeetmed ja tuleohutusmeetmed: lahendada projekti koosseisus. 
3.4.14  Asendiplaan: näidata olemasolevad ehitised ning sisse-ja väljasõit krundilt; valgustimastide, sõiduteede ning parkimiskohtade paiknemine; määratleda pinnakatted jne. 
3.4.15  Konstruktiivne projektiosa: esitada Eesti Standartidega ettenähtud mahus. 

3.4.16  Projekti koosseisus esitada lisaks:   
- situatsiooniskeem,

- korruse inventeerimisplaanid,

- lammutatavate seinte plaan,

- piirdekonstruktsioonide sooja- ja mürapidavused,

- värvivaated koos värvikoodidega, 

- vundamendi, karkassi sammaste ja katuse plaanid, 

- hooneosa püstlõiked,

- materjalide ja põhielementide spetsifikatsioon,

- nõuded materjalide tugevusele, kestvusele ning pindade kvaliteedile, 
- põrandate plaan ja lõiked,

- avade täitmise plaan,

- akende ja uste eksplikatsioon,

- uute seinte spetsifikatsioon ja lõiked,

- seadmete paigutuse plaan,

- evakuatsiooniskeem

- reklaami asukoht jne.

	3.5  INSENERTEHNILISED ERITINGIMUSED



3.5.1 Insener-tehnilised osad esitada Eesti Standartidega ettenähtud mahus, vastavalt põhiprojekti staadiumile. 

3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  ERITINGIMUSED




Esitada olemasoleva kontoriosa tarindite tehnilise seisukorra ekspertiis, välja selgitades juurdeehitamise võimalused. Otsus lisada projekti kausta.
	3.7  KOOSKÕLASTUSED




3.7.1     Ida-Eesti Päästekeskuse Narva Keskkomando.

3.7.2     Narva Linnavalitsuse Arhitektuuri- ja Linnaplaneerimise Amet.
	4. RAKENDUSSÄTTED




4.1    Korraldus jõustub teatavaks tegemisest.
4.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates  korralduse  teatavakstegemisest.

Tarmo Tammiste

Linnapea

Ants Liimets

	
	Linnasekretär

